**PROCEDURA DE SISTEM PRIVIND**

**ELABORAREA DOCUMENTAȚIEI AFERENTE**

**STRATEGIEI NAȚIONALE ANTICORUPȚIE 2021-2025**

**Cuprins**

[1. Lista responsabililor cu elaborarea, verificarea, avizarea și aprobarea ediției sau, după caz, a reviziei procedurii: 3](#_Toc98948891)

[2. Situația edițiilor şi a reviziilor în cadrul procedurii 3](#_Toc98948892)

[3. Lista cuprinzând persoanele la care se difuzează ediția sau, după caz, revizia din cadrul procedurii 4](#_Toc98948893)

[4. Scopul procedurii 5](#_Toc98948894)

[5. Domeniul de aplicare: 5](#_Toc98948895)

[6. Documente de referință (reglementări) 5](#_Toc98948896)

[6.1. Legislație primară: 5](#_Toc98948897)

[6.2. Legislație secundară: 5](#_Toc98948898)

[6.3. Legislație terțiară 5](#_Toc98948899)

[7. Definiții și abrevieri 6](#_Toc98948900)

[7.1. Definiții: 6](#_Toc98948901)

[7.2. Abrevieri 8](#_Toc98948902)

[8. Descrierea procedurii: 8](#_Toc98948903)

[8.1. Generalități 8](#_Toc98948904)

[8.2. Derularea activităților 9](#_Toc98948905)

[a) Agenda de integritate organizațională 9](#_Toc98948906)

[b) Planul de integritate 10](#_Toc98948907)

[c) Măsurile de transparență instituțională și de prevenire a corupției 11](#_Toc98948908)

[d) Documentația de raportare asupra SNA 2021-2025 12](#_Toc98948909)

[e) Publicarea informațiilor de interes public 14](#_Toc98948910)

[9. Responsabili 18](#_Toc98948911)

[9.1. Primarul Comunei 18](#_Toc98948912)

[9.2. Coordonatorul implementării Planului de integritate: 18](#_Toc98948913)

[9.3. Conducătorii compartimentelor de specialitate: 19](#_Toc98948914)

[10. Diagramă de proces 19](#_Toc98948915)

# Lista responsabililor cu elaborarea, verificarea, avizarea și aprobarea ediției sau, după caz, a reviziei procedurii:

|  |  |  |  |  |  |
| --- | --- | --- | --- | --- | --- |
|  | Elemente privind responsabilii/ operaţiunea | Numele şi prenumele | Funcţia | Data | Semnătura |
| 1 | 2 | 3 | 4 | 5 |
| 1.1 | Elaborat |  |  |  |  |
| 1.2 | Verificat |  |  |  |  |
| 1.3 | Aprobat |  |  |  |  |

# Situația edițiilor şi a reviziilor în cadrul procedurii

|  |  |  |  |  |
| --- | --- | --- | --- | --- |
|  | Ediţia (după caz, revizia în cadrul ediției) | Componenta revizuită | Modalitatea reviziei | Data de la care se aplică prevederile ediției/reviziei ediției |
| 1 | 2 | 3 | 4 |
| 2.1 | Ediția |  |  |  |
| 2.2 | Revizia |  |  |  |

# Lista cuprinzând persoanele la care se difuzează ediția sau, după caz, revizia din cadrul procedurii

|  |  |  |  |  |  |  |  |
| --- | --- | --- | --- | --- | --- | --- | --- |
| Nr.  Crt. | Scopul difuzării | Exnr | Compartiment | Funcția | Nume și prenume | Data primirii | Semnătura |
| 1 | 2 | 3 | 4 | 5 | 6 | 7 | 8 |
|  | Aplicare informare | 1 |  | Primar |  |  |  |
|  | Aplicare, Evidență, Arhivare | 2 | Comisie monitorizare | Responsabil comisie monitorizare SCIM | Președinte:  .............  Vicepreședinte  .................... |  |  |
| Membri:  Coordonator implementare:  ..................... |

# Scopul procedurii

Procedura de sistem stabilește modalitatea de elaborare a documentației necesare implementării Strategiei Naționale Anticorupție 2021-2025 în cadrul U.A.T.

# Domeniul de aplicare:

Procedura de sistem se utilizează de către toate compartimentele din cadrul U.A.T. în procesul de elaborare a documentației specifice implementării Strategiei Naționale Anticorupție 2021-2025.

# 6. Documente de referință (reglementări)

## 6.**1. Legislație primară:**

* Ordonanța Guvernului nr. 119/1999 privind controlul intern/ managerial și controlul financiar preventiv, republicată, cu modificările și completările ulterioare;
* Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

## 6.2. Legislație secundară:

* Hotărârea nr. 1269/2021 privind aprobarea Strategiei Naționale Anticorupție 2021-2025 și a documentelor aferente acesteia;
* Hotărârea nr. 599/2018 pentru aprobarea Metodologiei standard de evaluare a riscurilor de corupție în cadrul autorităților instituțiilor publice centrale, împreună cu indicatorii de estimare a probabilității de materializare a riscurilor de corupție, cu indicatorii de estimare a impactului în situația materializării riscurilor de corupție și formatul registrului riscurilor de corupție, precum și pentru aprobarea Metodologiei de evaluare a incidentelor de integritate în cadrul autorităților instituțiilor publice centrale, împreună cu formatul raportului anual de evaluare a incidentelor de integritate;
* Ordinul Secretarului General al Guvernului nr. 600/2018 privind aprobarea Codului controlului intern managerial al entităților publice;

6.3. Legislație terțiară**:**

* Regulamentul de Organizare și Funcționare al U.A.T.
* Regulamentul Intern al U.A.T.
* Manualul sistemului integrat de management.

# 7. Definiții și abrevieri

## 7.1. Definiții:

**Incident de integritate** - unul dintre următoarele evenimente privind situația unui angajat al unei autorități sau instituții publice sau al unei structuri din cadrul acestora: încetarea disciplinară a raporturilor de muncă sau de serviciu, ca urmare a săvârșirii unei abateri de la normele deontologice sau de la alte prevederi similare menite să protejeze integritatea funcției publice, inclusiv cele stabilite prin legislație secundară ș terțiară, pentru care este prevăzută aceasta sancțiune; trimiterea în judecată sau condamnarea pentru săvârșirea unei infracțiuni de corupție sau a unei fapte legate de nerespectarea regimului interdicțiilor, incompatibilităților, conflictului de interese sau declarării averilor; rămânerea definitivă a unui act de constatare emis de către Agenția Națională de Integritate, referitor la încălcarea obligațiilor legale privind averile nejustificate, conflictul de interese sau regimul incompatibilităților (definiția prevăzută in cuprinsul Metodologiei standard de evaluare a riscurilor de corupție în cadrul autorităților și instituțiilor publice centrale, aprobată prin Hotărârea de Guvern nr. 599/2018);

**Agenda de integritate organizațională** - reprezintă ansamblul priorităților și obiectivelor instituționale asumate de conducerea entității în vederea respectării și aplicării standardelor legale de integritate, în vederea promovării unui climat de integritate organizațională. Agenda de integritate organizațională jalonează liniile directoare ce vor fi avute în vedere pentru elaborarea planului de integritate;

**Planul de integritate** - ansamblul de măsuri identificate de conducerea instituției ca remedii pentru riscurile și vulnerabilitățile instituționale la corupție identificate. Măsurile preconizate pot viza prevenirea corupției, inclusiv prin educarea angajaților, dar și a publicului țintă vizat de activitatea instituției/autorității, întreprinderii publice, precum și combaterea corupției. Educarea angajaților va avea în vedere noile tendințe din domeniu, precum utilizarea intervențiilor comportamentale sau gestionarea schimbării climatului intern (utilizarea teoriei schimbării - *"theory of change*"). Autoritățile și instituțiile publice se vor asigura că formarea profesională ce vizează integritatea va avea în vedere obiective concrete și se va realiza de o manieră sustenabilă. Pentru întreprinderile publice, planurile de integritate vor încorpora îndrumările cuprinse în ghidul de bună practică al OCDE privind controlul intern, etică și conformitate. Planurile de integritate sunt asumate prin acte juridice, precum ordine sau decizii ale conducerii entității;

**Standarde legale de integritate** - sunt avute în vedere acele măsuri de transparență instituțională și de prevenire a corupției consacrate de legislația națională și reflectate în inventarul anexa la SNA.

**Open contracting data standard** - este procesul de transparentizare a procesului de achiziție publică și derulare a contractelor prin punerea la dispoziție a datelor deținute de autoritățile publice și implicarea publicului și mediului de afaceri în identificarea și rezolvarea problemelor în domeniu. Procesul este compus din două etape principale: deschiderea datelor și implicarea cetățenilor și mediului de afaceri. Deschiderea datelor și publicarea lor se fac după standarde recunoscute ca bună practică la nivel internațional - Open Contracting Data Standard (denumit în continuare OCDS). Deschiderea datelor nu se limitează la procesul de achiziție, ci și la faza de contractare și desfășurare a contractelor. Implicarea publicului și a mediului de afaceri aduce beneficii prin găsirea de soluții alternative, mai eficiente, în folosirea banului public, precum și la depășirea unor probleme în derularea procesului de achiziție sau derulare a contractelor. Printre beneficii ar fi important de menționat: folosirea eficientă a fondurilor publice; oferirea posibilității accesării fondurilor publice de către o plajă mai largă de participanți, reducând costurile prin creșterea competiției; oferirea posibilității creșterii calității bunurilor și serviciilor contractate din fonduri publice; prevenirea corupției; promovarea unei analize participative a datelor pentru găsirea de soluții la problemele sectorului public și ale comunităților;

**Pantouflage** - noțiunea vizează interdicțiile după încheierea angajării în cadrul instituțiilor publice

Noile abordări în managementul sectorului public, împreună cu posibilități extinse de muncă, au schimbat relațiile serviciului public și ale sectorului privat, precum și percepția publică asupra acestor relații. Necesitatea de a menține încrederea publicului, în special în perioadele de schimbare, sporește importanța dezvoltării i menținerii sistemelor ce abordează conflictele de interese, inclusiv pe cele care apar la migrarea funcționarilor publici către sectorul privat. Cele mai frecvente obiective ale unui sistem care abordează migrarea funcționarilor publici din sectorul public în cel privat sunt:

a) să se asigure că anumite informații dobândite în serviciul public nu sunt utilizate în mod abuziv ;

b) să se asigure ca exercitarea autorității de către un funcționar public nu este influențată de câștigul personal, inclusiv prin speranța sau așteptarea unei angajări viitoare

c) să se asigure că accesul și contactele actualilor, precum și ale foștilor funcționarii publici nu sunt utilizate pentru beneficiile nejustificate ale funcționarilor sau ale altora.

## 7.2. Abrevieri

P.S. – Procedură de sistem

P.O. – Procedură operațională

Ed. – Ediție

Rev. – Revizie

SCIM – Sistem de Control Intern Managerial

SNA – Strategia Națională Anticorupție

# 8. Descrierea procedurii:

## 8.1. Generalități

Până la finalul lunii martie 2022, U.A.T. are obligația de a derula procedurile privind asumarea unei agende de integritate organizațională.

Până la finalul lunii iunie 2022 U.A.T. elaborează, adoptă, diseminează în interiorul entității și transmite Ministerului Justiției planul de integritate. Planul de integritate se aprobă prin dispoziție a Primarului Comunei.

În vederea gestionării corespunzătoare se dispun următoarele corespunzătoare:

- implementarea măsurilor de transparență instituțională;

- implementarea măsurilor de prevenire a corupției, incluse în Planul de integritate al U.A.T.

- identificarea incidentelor de integritate și întreprinderea măsurilor pentru remedierea aspectelor care au favorizat producerea respectivelor incidente;

-completarea documentelor de raportare privind stadiul implementării măsurilor prevăzute în SNA, cât și în planul de integritate.

Primarul Comunei desemnează coordonatorul implementării planului de integritate, la nivel de funcție de conducere, precum și persoana/ persoanele de contact la nivel de funcție de execuție.

Atribuțiile angajaților desemnați pentru gestionarea acțiunilor legate de implementarea măsurilor de prevenire a corupției se stabilesc de către Primarul Comunei printr-un act administrativ emis în acest sens.

## 8.2. Derularea activităților

## a) Agenda de integritate organizațională

U.A.T. își trasează prioritățile, obiectivele instituționale în vederea respectării și aplicării standardelor legale de integritate, în vederea promovării unui climat de integritate organizațională.

Prioritățile U.A.T. în domeniul prevenirii corupției se centrează pe:

-asumarea responsabilității de a respecta viziunea, misiunea și valorile Strategiei Naționale Anticorupție 2021-2025;

-îndeplinirea obiectivelor generale, obiectivelor specifice, acțiunilor și indicatorilor de performanță din cadrul SNA;

-consolidarea capacității U.A.T. de prevenire a faptelor de corupție

-elaborarea agendei de integritate organizațională și adoptarea planului de integritate

Obiectivele U.A.T. stabilite în vederea conturării climatului de integritate corespunzător așteptărilor angajaților, colaboratorilor, beneficiarilor, etc. pot fi:

-evaluarea anuală a modului de implementare a planului de integritate și adaptarea acestuia la riscurile și vulnerabilitățile nou apărute ;

-identificarea ori de câte ori apare nevoia, evaluarea și monitorizarea anuală a riscurilor de corupție;

-identificarea ori de cate ori apare nevoia, evaluarea și raportarea unitară a incidentelor de integritate, precum și stabilirea unor măsuri de prevenire și/sau control a acestor incidente;

-evaluarea anuală a gradului de conformitate a sistemului de control intern managerial;

-consolidarea pregătirii și perfecționării profesionale anuale a personalului din cadrul U.A.T., etc.

Informațiile privind prioritățile și obiectivele în domeniul prevenirii corupției se configurează pe baza analizelor interne efectuate de conducerea entității publice, coroborat cu datele din raportările anuale privind implementarea SNA 2016-2020 și cu cerințele cuprinse în SNA 2021-2025.

Primarul Comunei este responsabil de adoptarea declarației privind asumarea agendei de integritate organizațională.

Declarația privind asumarea agendei de integritate organizațională se postează pe site-ul U.A.T. prin grija persoanei care administrează site-ul, respectiv a coordonatorului desemnat pentru implementarea planului de integritate și se păstrează pe întreaga perioada de implementare a SNA 2021-2025.

## b) Planul de integritate

Pașii de urmat în completarea, diseminarea și transmiterea planului de integritate sunt următorii:

* Selectarea din lista Obiectivelor generale și specifice trasate în cadrul SNA 2021-2025 a celor plasate în sarcina U.A.T. Coordonatorul desemnat de către Primarul Comunei pentru implementarea planului de integritate, încadrează U.A.T. în una dintre categoriile entităților responsabile pentru ducerea la îndeplinire a obiectivelor din SNA și selectează obiectivele (generale și specifice) corespunzătoare categoriei stabilite.
* Pentru obiectivele specifice alocate în responsabilitatea U.A.T. vor fi selectate din SNA 2021-2025, indicatorii de evaluare care măsoară gradul de realizare a acestora.
* Fiecărui obiectiv specific i se asociază/identifică cel puțin un risc/o vulnerabilitate, care prin manifestare ar putea pune în pericol realizarea obiectivului specific; acestea sunt selectate din informațiile cuprinse în SNA 2021-2025.
* Măsurile necesare ca remedii pentru riscurile și vulnerabilitățile instituționale la corupție se stabilesc de conducerea instituției.
* Pentru fiecare măsură stabilită ca și necesară pentru diminuarea efectelor riscurilor asupra realizării obiectivelor specifice aflate în sarcina U.A.T. conform SNA 2021-2025, vor fi stabilite următoarele elemente:

*„Indicatori de performanță”* – indicatorii luați în considerare în atingerea obiectivelor;

„*Riscuri”* – riscurile asociate fiecărei măsuri/activități;

,,Surse de verificare" - informațiile privind documentele sau acțiunile care atestă implementarea măsurilor de diminuare a riscurilor de corupție;

,,Termen de realizare" - data până la care trebuie realizate măsurile de diminuare a riscurilor de corupție;

,,Responsabili" - informații privind personalul U.A.T. care au în sarcină implementarea măsurilor de diminuare a riscurilor de corupție;

*,,Buget"* - informații privind sursa sumelor alocate pentru implementarea măsurilor de diminuare a riscurilor de corupție.

* Planul de integritate se aprobă de către Primarul Comunei printr-un act administrativ emis în acest sens.
* Planul de integritate este adus la cunoștința întregului personal din cadrul U.A.T. prin postarea pe site, prin grija persoanei care administrează site-ul, respectiv a coordonatorului desemnat pentru implementarea planului de integritat și se păstrează pe întreaga perioadă de implementare a SNA 2021-2025.
* Planul de integritate se transmite de către coordonatorul desemnat pentru implementarea sa, către Ministerul Justiției până la sfârșitul lunii iunie 2022.

## c) **Măsurile de transparență instituțională și de prevenire a corupției**

La nivelul U.A.T. se completează un inventar al măsurilor de transparență instituțională și de prevenire a corupției . Pentru fiecare măsură de prevenire se stabilesc indicatori de evaluare a căror realizare se raportează anual pe perioada de implementare a SNA 2021-2025. Măsurile de transparență instituțională și de prevenire a corupției se regăsesc în SNA 2021-2025; tot în acest document se regăsesc și indicatorii de evaluare asupra cărora se fac raportări anuale. Inventarul măsurilor de transparență instituțională și de prevenire a corupției asupra cărora se concentrează U.A.T. în perioada de implementare a SNA cuprinde referințele următoare:

1. Cod etic/ deontologic /de conduită /Norme generale de conduită;
2. Consilierul de etică;
3. Declararea cadourilor;
4. Declararea averilor și a intereselor;
5. Conflictele de interese;
6. Incompatibilități;
7. Interdicții după încheierea angajării în cadrul instituțiilor publice (pantouflage);
8. Transparența în procesul decizional·
9. Accesul la informații de interes public·
10. Protecția avertizorului în interes public;
11. Funcțiile sensibile;
12. Evaluarea riscurilor și vulnerabilităților la corupție;
13. Evaluarea incidentelor de integritate.

## d) **Documentația de raportare asupra SNA 2021-2025**

Anual, pentru raportarea implementării Strategiei Naționale Anticorupție se întocmesc următoarele rapoarte:

* Raportul privind stadiul realizării măsurilor aferente Planului de integritate;
* Raportul privind implementarea inventarului măsurilor de transparență instituțională și de prevenire a corupției pentru anul de raportare;
* Raportul narativ referitor la stadiul implementării măsurilor prevăzute în Strategia Națională Anticorupție

Elaborarea *Raportului privind stadiul realizării măsurilor aferente Planului de integritate* pentru implementarea Strategiei Naționale Anticorupție 2021-2025 în cadrul U.A.T. se întocmește de către coordonatorul implementării planului de integritate, prin centralizarea informațiilor de la compartimentele din cadrul U.A.T responsabile de implementarea măsurilor aferente anului de raportare cuprinse în Planul de integritate.

*Raportul privind stadiul realizării măsurilor aferente Planului de integritate* pentru implementarea Strategiei Naționale Anticorupție 2021-2025 cuprinde, în plus față de Planul de integritate, la final o coloană, *Stadiul de implementare,* care se completează potrivit nivelului de implementare a fiecărei măsuri.

Raportul semnat de Primarul Comunei se transmite, prin grija coordonatorului implementării Planului de integritate către Ministerul Justiției, conform solicitărilor făcute de către acesta; documentul elaborat pe suport fizic se păstrează de coordonatorul implementării Planului de integritate.

Elaborarea *Raportului privind implementarea inventarului măsurilor de transparență instituțională și de prevenire a corupției* se întocmește de către coordonatorul implementării planului de integritate, prin centralizarea informațiilor de la compartimentele din cadrul U.A.T. Datele ce trebuie completate în acest raport sunt similare cu cele din Inventarul măsurilor de transparență instituțională și de prevenire a corupției la care se adaugă o nouă coloană în care, aferent anului de raportare se completează pentru fiecare indicator de evaluare, valoarea acestuia din anul respectiv.

Raportul semnat de Primarul Comunei se transmite, prin grija coordonatorului implementării Planului de integritate către Ministerul Justiției, conform solicitărilor făcute de către acesta; documentul elaborat pe suport fizic se păstrează de coordonatorul implementării Planului de integritate.

*Elaborarea Raportului narativ referitor la stadiul implementării* măsurilor prevăzute în Strategia Națională Anticorupție se face de către coordonatorul implementării Planului de integritate și conține detalii referitoare la: activitățile realizate pentru implementarea Strategiei Naționale Anticorupție, incidente de integritate depistate și măsurile de remediere întreprinse, bunele practici și dificultățile întâmpinate în procesul de implementare a Strategiei Naționale Anticorupție.

Raportul semnat de Primarul Comunei se transmite, prin grija coordonatorului implementării Planului de integritate către Ministerul Justiției, conform solicitărilor făcute de către acesta; documentul elaborat pe suport fizic se păstrează de coordonatorul implementării Planului de integritate.

## e) **Publicarea informațiilor de interes public**

Site-ul este necesar să fie structurat pe următoarele secțiuni:

***I. Secţiunea Despre instituţie/Despre noi/Prezentare***

1.1 *Legislaţie privind organizarea şi funcţionarea instituţiei* - Legislaţia care reglementează organizarea şi funcţionarea instituţiei cu link către fiecare act normativ (disponibil în format electronic) în portalul http://legislatie.just.ro/

1.2 *Prezentarea conducerii*, cu publicarea CV-urilor aferente pentru demnitarii din conducere

* Lista completă a demnitarilor cu funcţii de conducere, cu nume şi prenume.
* Agenda conducerii, cu o actualizare periodică şi menţionarea activităţilor desfăşurate de conducerea instituţiei

1.3 *Organizare*

* Regulament de organizare şi funcţionare, cu precizarea atribuţiilor departamentelor
* Organigrama și numărul maxim de posturi; alături de organigramă va exista un link către Regulamentul de organizare şi funcţionare, pentru informaţii complete legate de atribuţiile structurilor componente
* Lista şi datele de contact ale instituţiilor care funcţionează în subordinea/coordonarea sau sub autoritatea instituţiei + link la pagina web a subordonatei. Dacă subordonata nu are pagină de internet, atunci link-ul trebuie să conducă la o sub-pagină a instituţiei tutelare care să conţină informaţiile pe care ar trebui să le afişeze subordonata
* Carieră - publicarea anunţurilor posturilor scoase la concurs din cadrul Primăriei comunei Obârșia

1.4 *Programe şi strategii*

1.5 *Rapoarte şi studii* (rapoarte de activitate şi alte rapoarte cerute de lege)

* Rapoarte
* Studii

***II. Secţiunea informaţii de interes public***

2.1. *Solicitarea informaţiilor de interes public* - această secţiune va cuprinde atât trimiteri la actele normative din domeniu (cu link către http://legislaţie.just.ro): Legea nr. 544/2001 privind liberul acces la informaţii de interes public, cu modificările şi completările ulterioare, normele de aplicare (H.G. 123/2002), Legea reutilizării informaţiilor din instituţiile publice, precum şi:

* Numele şi prenumele persoanei responsabile de primirea solicitărilor în baza Legii nr. 544/2001 precum şi datele de contact;
* Formular pentru solicitare în baza Legii nr. 544/2001;
* Modalitatea de contestare a deciziei şi formulare pentru reclamaţii administrative (refuz la solicitare şi lipsa comunicării unui răspuns în termenul legal);
* Lista cu documentele de interes public şi lista cu documentele produse/ gestionate de instituţie ce pot fi publicate, conform legii;
* Rapoartele anuale de aplicare a Legii nr. 544/2001.

2.2. *Buletinul informativ al informaţiilor de interes public -* buletinul va cuprinde trimiteri (link-uri) către informaţiile publicate deja în diverse secţiuni, reprezentând o situaţie centralizată a acestora, în sensul creşterii accesibilităţii informaţiilor.

2.3. *Buget*

2.3.1. *Bugetul* din toate sursele de finanţare şi bugetul structurilor aflate sub autoritatea, în subordinea sau în coordonarea respectivei instituţii - în această secţiune vor fi evidenţiate distinct suma fondurilor europene atrase de fiecare instituţie centrală.

2.3.2. *Situaţia plăţilor* (execuţie bugetară) - situaţia plăţilor în format deschis (actualizate cu o frecvenţă lunară) conţinând cel puţin următoarele elemente: numele furnizorului, data plăţii, suma achitată, natura cheltuielii, explicaţii, din care aferente fondurilor nerambursabile.

2.3.3. *Situaţia drepturilor salariale* pe funcţii şi a altor drepturi/beneficii - Pagina de internet va informa care sunt drepturile de natură salarială stabilite potrivit legii, pe categorii de funcţii pentru personalul din instituţie, precum şi alte drepturi prevăzute de acte normative cu un caracter special (sporuri, indemnizaţii din proiecte).  
În aceeaşi secţiune vor fi menţionate beneficii legale acordate de instituţie precum: parcul auto al instituţiei, locuinţe de serviciu, costuri de protocol, cu indicarea pentru fiecare informaţie a cadrului legal (act normativ şi articolul) care conferă aceste drepturi.

2.4. *Bilanţuri contabile semestriale*

2.5. *Achiziţii publice*

2.5.1. *Programul anual al achiziţiilor publice*

2.5.2. *Centralizatorul achiziţiilor publice*, cu evidenţierea execuţiei contractelor, în format deschis, pentru contractele cu o valoare totală mai mare de 5.000 euro, cu o actualizare trimestrială

2.5.3. *Contractele de achiziţie publică de peste 5000 de euro*, inclusiv anexe ale acestora; conform art. 11 alin. (1) din Legea nr. 544/2001, fiecare instituţie are obligaţia să pună la dispoziţie celor interesaţi copii ale contractelor de achiziţii. Se vor afişa contractele de achiziţie publică, derulate şi/sau executate de autoritatea contractantă, cu o valoare mai mare de 5000 de EUR; se vor publica contractele de achiziţie publică, cu respectarea prevederilor art. 217 din Legea nr. 98/2016 privind achiziţiile publice; se va asigura protejarea acelor informaţii identificate ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale persoanelor fizice, în special în ceea ce priveşte secretul comercial şi proprietatea intelectuală. În cazul clauzelor de confidenţialitate, nepublicarea pe site-ul autorităţii contractante va fi motivată.

2.5.4. *Documentele privind execuţia contractului*: declaraţii de calitate şi conformitate, procese verbale de recepţie, ordine de plată

2.6*. Declaraţii de avere şi de interese* ale personalului instituţiei publice - demnitari, funcţionari publici, personal contractual

2.7. *Modelele de cereri/ formulare tipizate* pe care administraţia publică le solicită a fi completate de către cetăţeni. Fiecare formular va indica timpul mediu estimativ pentru completare de către persoana interesată. (Ex: Formular X - timp de completare 3 minute, Formular Y - timp de completare 7 minute)

2.8. *Situaţia anuală a finanţărilor nerambursabile* acordate persoanelor fizice sau juridice fără scop patrimonial

***III. Secţiunea transparenţă decizională/ integritate instituțională*** (temei: Legea nr. 52/2003 privind transparenţa decizională în administraţia publică, cu modificările şi completările ulterioare)

3.1. *Cod etic/ deontologic/ de conduită*

3.2. Lista cuprinzând *cadourile primite*, potrivit Legii nr. 251/2004 şi destinaţia acestora

3.3. *Mecanismul de raportare a încălcărilor legii*

3.4. *Declaraţia privind asumarea unei agende de integritate organizaţională*

3.5. *Planul de integritate al instituţiei*

3.6. *Un raport narativ* referitor la stadiul implementării măsurilor prevăzute în SNA, cât şi în planul de integritate al instituției

3.7. *Situaţia incidentelor de integritate*, precum şi o prezentare succintă a măsurilor adoptate pentru remedierea aspectelor care au favorizat producerea incidentului

3.8. *Studii/ cercetări/ ghiduri/ materiale informative relevante*

***IV. Contact***

* *Datele de contact* ale autorităţii: denumire, sediu, numere de telefon/fax, adrese e-mail, adresă pagină de internet
* *Relaţii* cu presa: Nume şi prenume ale funcţionarilor publici responsabili pentru accesul la informaţii de interes public precum şi datele lor de contact
* *Programul de funcţionare* al Primăriei comunei Obârșia
* *Program de audienţe*, cu precizarea modului de înscriere pentru audienţe şi a datelor de contact pentru înscriere
* *Petiţii:* adresă de e-mail pentru transmiterea electronică a petiţiilor

# 9. Responsabili

# 9.1. Primarul Comunei

* Creează cadrul organizatoric și structural necesar implementării Strategiei Naționale Anticorupție 2021-2025;
* Desemnează prin act administrativ coordonatorul implementării Planului de integritate și persoana de contact pentru SNA;
* Analizează și aprobă Agenda de integritate organizațională și Declarația privind asumarea acesteia;
* Analizează și aprobă prin act administrativ Planul de integritate;
* Analizează și aprobă Inventarul măsurilor de transparență instituțională și de prevenire a corupției;
* Analizează și semnează documentele de raportare anuală asupra implementării Strategiei Naționale Anticorupție 2021-2025.

# 9.2. Coordonatorul implementării Planului de integritate:

* Primește, verifică și centralizează informațiile transmise de compartimentele de specialitate din cadrul U.A.T.;
* Completează, pe baza deciziilor luate de către conducerea entității publice: agenda de integritate organizațională, Planul de integritate, Inventarul măsurilor de transparență instituțională și de prevenire a corupției;
* Completează documentele de raportare asupra Strategiei Naționale Anticorupție;
* Păstrează documentele aferente Strategiei Naționale Anticorupție.

# 9.3. Conducătorii compartimentelor de specialitate:

* Transmit informațiile necesare elaborării raportărilor privind implementarea Strategiei Naționale Anticorupție la nivelul U.A.T.
* Respectă procedurile anticorupție, codul etic/ de conduită adoptat în cadrul instituției

# 10. Diagramă de proces

Întocmirea, diseminarea și aprobarea Agendei de integritate organizațională

Întocmirea, aprobarea și transmiterea documentelor de raportare privind implementarea SNA 2021-2025

Întocmirea, diseminarea și aprobarea Inventarului privind măsurile de transparență instituțională și de prevenire a corupției

Întocmirea, diseminarea și aprobarea Planului de Integritate

Adoptarea Declarației privind asumarea Agendei de integritate organizațională